২০২৫ কুমিল্লার মুরাদনগরে ধর্ষণ

২০২৫ সালের ২৬ জুন, বাংলাদেশের কুমিল্লার  মুরাদনগর উপজেলার রামচন্দ্রপুর দক্ষিণ ইউনিয়নের পাঁচকিত্তা গ্রামের এক নারীকে ধর্ষণ ও বস্ত্রহরণ করে শ্লীলতাহানি ঘটে। ২০২৫ সালের ২৬ জুন, আনুমানিক রাত ১০ টা থেকে ১১ টায় ফজর আলী নামের এক ব্যক্তি তাঁর বাবার বাড়ি গিয়ে ঘরের দরজা খুলতে বলেন। এ সময় তিনি দরজা খুলতে অস্বীকৃতি জানান। একপর্যায়ে ফরজ ঘরের দরজা ভেঙে ভেতরে ঢুকে তাঁকে ধর্ষণ করেন। পরবর্তীতে ২৮ জুন, ধর্ষণের শিকার উক্ত নারী আসামিদের বিরুদ্ধে মুরাদনগর থানায় মামলা দায়ের করেন।২৯ জুন, ঢাকার সায়েদাবাদ থেকে উক্ত মামলার মূল আসামি ফজর আলিকে গ্রেফতার করা হয়।এছাড়া ধর্ষিতার বিবস্ত্র ভিডিওধারন করে সামাজিক যোগাযোগ মাধ্যমে ছড়িয়ে দেয়ার অভিযোগে ৫ জনকে গ্রেফতার করা হয়েছে। ২৯ জুন রাত ১টায়,  এই ধর্ষণের ঘটনায় ঢাকা বিশ্ববিদ্যালয়ের একদল শিক্ষার্থী বিক্ষোভ করে। এই ঘটনায় স্থানীয় সরকার মন্ত্রণালয়ের উপদেষ্টা আসিফ মাহমুদ সজীব ভূঁইয়া,  আওয়ামী লীগের নেতাকর্মীদের আশ্রয়-প্রশ্রয়দাতাদের দায়ী করেন।

পটভূমি

ঘটনা ও প্রাথমিক প্রতিক্রিয়া 
২০২৫ সালের ২৬ জুন, বৃহস্পতিবার রাতে কুমিল্লার মুরাদনগর উপজেলার রামচন্দ্রপুর দক্ষিণ ইউনিয়নের একটি গ্রামে সংখ্যালঘু হিন্দু সম্প্রদায়ের ২৫ বছর বয়সী এক নারীকে  ধর্ষণের অভিযোগ ওঠে।ভুক্তভোগী নারী প্রায় দুই সপ্তাহ আগে স্বামীর বাড়ি থেকে তাঁর সন্তানদের নিয়ে পিতৃলয়ে বেড়াতে এসেছিলেন।

মামলার এজাহার এবং বিভিন্ন সংবাদমাধ্যমের প্রতিবেদন অনুসারে, ঘটনার রাতে ওই নারীর বাবা-মা বাড়িতে ছিলেন না। এই সুযোগে রাত আনুমানিক ১০টা থেকে ১১টার মধ্যে ফজর আলী  নামে এক ব্যক্তি ওই নারীর ঘরের দরজা খুলতে বলেন। ভুক্তভোগী দরজা খুলতে অস্বীকৃতি জানালে, ফজর আলী ঘরের দরজা ভেঙে ভেতরে প্রবেশ করেন এবং তাকে ধর্ষণ করেন। ভুক্তভোগীর পরিবারের সঙ্গে অভিযুক্ত ফজর আলীর টাকা-পয়সা ধার নেওয়াকে কেন্দ্র করে পূর্বপরিচয় ছিল।

ধর্ষণের পর ফজর আলী চলে যাওয়ার সময় ভুক্তভোগীর চিৎকারে প্রতিবেশীরা এগিয়ে এসে তাকে আটক করেন। এ সময় স্থানীয়রা ফজর আলীকে মারধর করে। পরে তার স্বজনেরা আহত অবস্থায় তাকে নিয়ে পালিয়ে যায়।

ভুক্তভোগীর পাশের বাড়ির এক সদস্য বলেন, 

আরেক স্থানীয় জানান,

মুরাদনগর সার্কেলের পুলিশ সুপার এ কে এম কামরুজ্জামান প্রথম আলোকে বলেন-

ভিডিও প্রচার ও আইনি পদক্ষেপ 
ঘটনার সময় উপস্থিত ১০-১২ জন যুবক ওই নারীকে মারধর করে এবং এই নির্যাতনের দৃশ্য মোবাইল ফোনে ভিডিও ধারণ করে। ঘটনার দুই দিন পর, অর্থাৎ  ২৮ জুন রাতে, ৫১ সেকেন্ডের একটি ভিডিও সামাজিক যোগাযোগ মাধ্যম ফেসবুকে ছড়িয়ে দেওয়া হলে বিষয়টি নিয়ে দেশব্যাপী তীব্র সমালোচনা ও প্রতিবাদের সৃষ্টি হয়। পুলিশ জানায়, ভিডিও ভাইরাল হওয়ার আগে পর্যন্ত তারা নির্যাতনের বিষয়টি সম্পর্কে অবগত ছিল না।

এই ঘটনার পরদিন, ২৭ জুন, ভুক্তভোগী নারী বাদী হয়ে মুরাদনগর থানায় ফজর আলীকে একমাত্র আসামি করে ধর্ষণের অভিযোগে একটি মামলা দায়ের করেন। পুলিশ ভুক্তভোগীর স্বাস্থ্য পরীক্ষাও সম্পন্ন করে।

২৯ জুন উচ্চ আদালত সামাজিক যোগাযোগমাধ্যম ও অনলাইন থেকে ভুক্তভোগীর ছবি ও ভিডিও ২৪ ঘণ্টার মধ্যে সরাতে নির্দেশ দেয়।

গ্রেপ্তার 
ভিডিও ভাইরাল হওয়ার পর পুলিশ অভিযান শুরু করে। শনিবার রাতে ভিডিও ধারণ ও ছড়িয়ে দেওয়ার অভিযোগে পুলিশ তিনজনকে গ্রেপ্তার করে। পরবর্তীতে সময় নিউজের প্রতিবেদন অনুযায়ী, এই অভিযোগে মোট চারজনকে কুমিল্লার বিভিন্ন স্থান থেকে গ্রেপ্তার করা হয়, যাদের নাম অনিক, সুমন, রমজান ও বাবু বলে শনাক্ত করা হয়।

২৯ জুন সকালে কুমিল্লা জেলা পুলিশ সুপার নাজির আহমেদ খান নিশ্চিত করেন যে, মামলার প্রধান আসামি ফজর আলীকে ঢাকার সায়েদাবাদ থেকে গ্রেপ্তার করা হয়েছে। তিনি জানান, মারধরের কারণে ফজর আলী আহত থাকায় তাকে আইন অনুযায়ী চিকিৎসা দেওয়ার পর আদালতে উপস্থাপন করা হবে।

পুলিশ সুপার আরও জানান যে, ভিডিও ছড়িয়ে দেওয়ার অভিযোগে তথ্য ও যোগাযোগ প্রযুক্তি আইনে আরো একটি মামলা দায়ের করা হবে।

প্রতিক্রিয়া 
মুরাদনগরে সংখ্যালঘু নারী ধর্ষণ-নিগ্রহের ঘটনায় হিন্দু বৌদ্ধ খ্রিস্টান ঐক্য পরিষদ তীব্র নিন্দা জানিয়ে দোষীদের শাস্তি ও দ্রুত বিচার দাবি করেন এবং ভুক্তভোগীর নিরাপত্তা ও আইনি সহায়তা নিশ্চিত করার আহ্বান জানান। 

এ ঘটনার প্রতিবাদে বাংলাদেশের বিনোদন অঙ্গনের শিল্পীরা সোশাল মিডিয়ায় তীব্র ক্ষোভ প্রকাশ করেন। অভিনেত্রী আজমেরী হক বাঁধন ধর্ষণকে গুরুতর সামাজিক সংকট হিসেবে বিবেচনার আহ্বান জানান। তিনি বলেন, “ধর্ষণকে বিনোদনের উপকরণ বানানোও অপরাধ।” অভিনেতা মিশা সওদাগর ধর্ষকের ফাঁসির দাবি জানান। অভিনেতা জিয়াউল রোশান জনসম্মুখে ফাঁসির দাবি করেন। অভিনেত্রী নুসরাত ফারিয়া ‘স্টপ রেপ’ লিখে প্রতিবাদ জানান। তমা মির্জা ঘটনাটিকে ‘বীভৎসতা ও লজ্জা’ বলে অভিহিত করেন। কণ্ঠশিল্পী সিঁথি সাহা ও নির্মাতা শিহাব শাহীন রাষ্ট্রযন্ত্রের নিষ্ক্রিয়তার সমালোচনা করেন। 

মুরাদনগরে ধর্ষণের প্রতিবাদে ঢাকা বিশ্ববিদ্যালয়, জগন্নাথ বিশ্ববিদ্যালয়, রাজশাহী বিশ্ববিদ্যালয় বাংলাদেশ কৃষি বিশ্ববিদ্যালয় এবং কুমিল্লা বিশ্ববিদ্যালয়ের শিক্ষার্থীরা ধর্ষণ ও নিগ্রহের ঘটনায় দোষী ব্যক্তিদের দ্রুত সময়ের মধ্যে গ্রেপ্তার ও দৃষ্টান্তমূলক শাস্তি চেয়ে প্রতিবাদে মিছিল করেন।

মানবাধিকার সংগঠন আইন ও সালিশ কেন্দ্র (আসক) মুরাদনগরের ধর্ষণের ঘটনায় তীব্র নিন্দা জানিয়ে দ্রুত, নিরপেক্ষ ও দৃষ্টান্তমূলক বিচারের দাবি জানায়।

তথ্যসূত্র 

নারীর প্রতি সহিংসতার ঘটনা
বাংলাদেশে ধর্ষণ
বাংলাদেশে নারীর প্রতি সহিংসতা
২০২৫-এ অপরাধ
বাংলাদেশে অপরাধ
২০২৫-এ বাংলাদেশ
মুরাদনগর উপজেলা